open-index/open-wikipedia-markdown huggingface dataset:
Το Πτώμα

μικρογραφία|282x282εσ|
Το εξώφυλλο του κόμικ
***Το Πτώμα*** είναι κόμικ των Τάσου Ζαφειριάδη, Γιάννη Παλαβού (σενάριο) και Θανάση Πέτρου (σχέδιο), που κυκλοφόρησε το 2011 από την Jemma Press. Σύμφωνα με το οπισθόφυλλο είναι η ιστορία δύο πτωμάτων, ενός σε χρόνο παρόντα και ενός σε χρόνος μέλλοντα, και αποτελεί ένα σχόλιο πάνω στην αστική μοναξιά. Η πλοκή είναι εμπνευσμένη από αληθινά γεγονότα που συνέβησαν στη Θεσσαλονίκη. Το 2015 μεταφράστηκε στα γαλλικά από την εκδοτική Steinkis.

## Πλοκή
Ο Λευτέρης είναι ένας χωρισμένος, μοναχικός μεσήλικας, υπάλληλος γραφείου κηδειών στη Θεσσαλονίκη. Ένα Σάββατο τον καλούν για μια επείγουσα δουλειά, καθώς σε ένα διαμέρισμα βρέθηκε το πτώμα ενός ηλικιωμένου σε αποσύνθεση. Το πρόβλημα είναι ότι ενώ χρειάζεται η άδεια της κόρης του, του μοναδικού συγγενή, η αστυνομία αδυνατεί να έρθει σε επαφή μαζί της. Όταν τελικά εντοπίζεται, στην Ισπανία, πρέπει να περιμένουν έως τη Δευτέρα το πρωί, ώστε να έρθει με την πρώτη διαθέσιμη πτήση. Η έντονη δυσοσμία του νεκρού τους αναγκάζει να τον μεταφέρουν στην εξοχή. Το πρώτο βράδυ μένει με τον νεκρό ένας άλλος υπάλληλος και ο Λευτέρης γυρίζει σπίτι του. Το βράδυ της Κυριακής, αναλαμβάνει ο Λευτέρης να τον ξενυχτήσει. Ξαφνικά, το πτώμα ζωντανεύει και έχει μια υπερφυσική κουβέντα μαζί του. Του εξηγεί ότι έχει είκοσι χρόνια να δει την κόρη του και καίει μια φωτογραφία της που είχε μέσα στο σακάκι του. Το επόμενο πρωί, ο Λευτέρης ειδοποιείται ότι μπορεί να ξεκινήσει για το νεκροταφείο. Αποφασίζει, όμως, να αλλάξει κατεύθυνση και πηγαίνοντας στη θάλασσα, ρίχνει μέσα το φέρετρο με τον νεκρό.

## Κριτική και διακρίσεις
Το κόμικ έλαβε καλές κριτικές, ιδιαίτερα για το σχέδιο του Πέτρου. Στα Comicdom Awards του 2012, ο Πέτρου κέρδισε το Βραβείο Καλύτερου Εξωφύλλου. Το άλμπουμ ήταν επίσης υποψήφιο για τα Βραβεία Καλύτερου Κόμικ, Καλύτερου Σεναριογράφου και Καλύτερου Καλλιτέχνη.

## Παραπομπές


Κατηγορία:Ελληνικά κόμικς
Φιλωτερίς

Με το όνομα **Φιλωτερίς** (της Φιλωτέρας) είναι γνωστοί οι αρχαίοι οικισμοί του 3ου αιώνα π.Χ. που είχε κτίσει ο Πτολεμαίος Β΄ βασιλιάς της Αιγύπτου, προς τιμήν της αδελφής του Φιλωτέρας:

*Φιλωτερίς, Θεμίστου μερίς
*Φιλωτερίς, Ηρακλείδου μερίς

*κάποτε Φιλωτερίς, αλλά συνήθως Φιλωτέρα, λιμάνι στην Ερυθρά Θάλασσα με σημερινό όνομα Σαφάγκα

## Αναφορές
Αλβέρτος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο **Αλβέρτος** (γερμ. *Albrecht*, 15 Μαρτίου 1863 - 23 Απριλίου 1948) από τον Οίκο του Γκλύκσμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Γκλύκσμπουργκ.

## Βιογραφία
Ο *Αλβέρτος Χριστιανός Αδόλφος Κάρολος Ευγένιος* ήταν ο δευτερότοκος γιος του Φρειδερίκου του Σλέσβιχ-Χόλσταϊν-Σόντερμπουργκ-Γκλύκσμπουργκ και της Αδελαΐδας, κόρης του Γεωργίου Γουλιέλμου του Σάουμπουργκ-Λίππε.

Γεννήθηκε στο Κίελο του Χόλσταϊν. Μεγαλύτερος αδελφός του ήταν ο Φρειδερίκος Φερδινάνδος του Σλέσβιχ-Χόλσταϊν-Σόντερμπουργκ-Μπεκ που, όταν εξέλιπε ο πρεσβύτερος κλάδος του Σλέσβιχ-Χόλσταϊν-Σόντερμπουργκ-Γκλύκσμπουργκ, κληρονόμησε τον τίτλο του δούκα του Σλέσβιχ-Χόλσταϊν. Ο Αλβέρτος ήταν ανιψιός του Χριστιανού Θ΄ και εξάδελφος του Φρειδερίκου Η΄, βασιλέων της Δανίας. 

Απεβίωσε το 1948 στο Γκλύκσμπουργκ του Σλέσβιχ-Φλένσμπουργκ σε ηλικία 85 ετών.

## Οικογένεια
Νυμφεύτηκε το 1906 την Ορτρούδη, κόρη του Καρόλου του Ύζενμπουρκ & Μπύντινγκεν, και είχε τέκνα:
* Μαρία Λουίζα (1908 - 1969), παντρεύτηκε πρώτα τον Ρούντολφ Καρλ, Βαρόνο φον Στένγκαλ, και μετά τον Φρειδερίκο Χριστιανό του Σάουμπουργκ-Λίππε.
* Φρειδερίκος Γουλιέλμος (1909 - 1940), Πρίγκιπας του Σλέσβιχ-Χόλσταϊν-Σόντερμπουργκ-Γκλύκσμπουργκ.
* Ιωάννης Γεώργιος (1911 - 1941), Πρίγκιπας του Σλέσβιχ-Χόλσταϊν-Σόντερμπουργκ-Γκλύκσμπουργκ.
* Φρειδερίκος Φερδινάνδος (1913 - 1989), Πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ.

Το 1920 ο άτεκνος Ερνέστος Γκύντερ του Σλέσβιχ-Χόλσταϊν, προτελευταίος απόγονος του πρεσβύτερου κλάδου του Σλέσβιχ-Χόλσταϊν-Σόντερμπουργκ-Γκλύκσμπουργκ, υιοθέτησε τη Μαρία Λουίζα και τον Ιωάννη Γεώργιο.

Το 1918 η Ορτρούδη απεβίωσε και δύο έτη μετά ο Αλβέρτος έκανε δεύτερο γάμο με την Χέρτα, κόρη του Μπρούνο του Ύζενμπουργκ & Μπύντιγκεν, και είχε τέκνο:
* Ορτρούδη (1925 - 1980), παντρεύτηκε τον Ερνέστο Αύγουστο Ε΄ του Αννοβέρου.

## Πρόγονοι

## Αναφορές σε Πηγές


Κατηγορία:Οίκος του Γκλύξμπουργκ
Υποδορυφόρος

Ο **υποδορυφόρος **είναι ένας φυσικός δορυφόρος (ή τεχνητός δορυφόρος) που περιστρέφεται γύρω από έναν φυσικό δορυφόρο, δηλαδή ένα φεγγάρι ενός φεγγαριού. Δεν υπάρχουν γνωστοί φυσικοί υποδορυφόροι στο Ηλιακό Σύστημα. Στις περισσότερες περιπτώσεις, οι παλιρροιακές επιδράσεις του πρωτογενούς σώματος (του πλανήτη, δηλαδή, που ένας δορυφόρος του έχει υποδορυφόρο) θα καθιστούσαν ένα τέτοιο σύστημα ασταθές.
μικρογραφία|Καλλιτεχνική αναπαράσταση της Ρέας με δαχτυλίδια
Η πιθανή ανίχνευση ενός συστήματος δακτυλίων γύρω από το φυσικό δορυφόρο Ρέα του Κρόνου οδήγησε σε υπολογισμούς που υποδεικνύουν ότι πιθανοί δορυφόροι σε τροχιά γύρω από τη Ρέα θα είχαν σταθερές τροχιές. Επιπλέον, οι υποτιθέμενοι δακτύλιοι πιστεύεται πως είναι στενοί, ένα φαινόμενο που συνήθως συνδέεται με την ύπαρξη μικρών δορυφόρων (shepherds). Ωστόσο, οι εικόνες που λήφθηκαν από το *[[Κασσίνι-Χόυχενς|Κασίνι]]* ειδικά για τον εντοπισμό υποδορυφόρων δεν κατάφεραν να ανιχνεύσουν τυχόν δακτυλίους που συνδέονται με τη Ρέα.

Έχει επίσης προταθεί ότι ο δορυφόρος του Κρόνου Ιαπετός είχε έναν υποδορυφόρο στο παρελθόν. Αυτή είναι μία από τις πολλές υποθέσεις που έχουν προταθεί για να εξηγήσουν την ισημερινή κορυφογραμμή που παρουσιάζει ο Ιαπετός.

## Τεχνητοί υποδορυφόροι
Πολλά διαστημόπλοια έχουν τεθεί σε τροχιά γύρω από τη Σελήνη, συμπεριλαμβανομένων των επανδρωμένων σκαφών από το πρόγραμμα Απόλλων. Κατά το 2017 κανένα άλλο διαστημόπλοιο δεν βρίσκεται σε τροχιά γύρω από άλλους δορυφόρους, αν και δύο μη επανδρωμένες προσπάθειες έχουν γίνει για τον Φόβο.

## Παραπομπές


Κατηγορία:Φυσικοί δορυφόροι
Κατηγορία:Υποθετικοί δορυφόροι
Κατηγορία:Εξωπλανητολογία
Φρειδερίκος Φερδινάνδος του Σλέσβιχ-Χόλσταϊν-Σόντερμπουργκ-Γκλύξμπουργκ (1913-1989)

Ο **Φρειδερίκος Φερδινάνδος** (γερμ. *Friedrich Ferdinand*, 14 Μαΐου 1913 - 31 Μαΐου 1989) από τον Οίκο του Γκλύξμπουργκ ήταν πρίγκιπας του Σλέσβιχ-Χόλσταϊν-Σόντερμπουργκ-Γκλύξμπουργκ.

## Βιογραφία
Ο *Φρειδερίκος Φερδινάνδος Κάρολος Ερνέστος Αύγουστος Γουλιέλμος Χαράλδος Καζίμηρος Νικόλαος* ήταν το τέταρτο παιδί και ο τρίτος γιος του Αλβέρτου του Σλέσβιχ-Χόλσταϊν-Σόντερμπουργκ-Γκλύξμπουργκ και της Ορτρούδης, κόρης του Καρόλου του Ύζενμπουρκ & Μπύντιγκεν.

Οι δύο μεγαλύτεροι αδελφού του απεβίωσαν στον Β΄ Παγκόσμιο Πόλεμο κατά τη μάχη: το 1940 ετών 31 ο πρώτος και το 1941 ετών 30 ο δεύτερος. Ο Φρειδερίκος Φερδινάνδος υπηρέτησε στη Δύναμη Άμυνας (''Wehrmacht'') ως αξιωματικός του Γενικού Επιτελείου και προήχθη σε ταγματάρχη το 1945. Τότε τοποθετήθηκε στο Ανατολικό μέτωπο, στο 17η Μοίρα *Πάνθηρ*, στο 40ο Σύνταγμα Γρεναδιέρων. Διοίκησε το Σύνταγμά του ως την κατάληψη της Γερμανίας στις 8 Μαΐου 1945. Τον Φεβρουάριο είχε τιμηθεί με τον Σιδηρούν Σταυρό του ιππότη και προήχθη σε αντισυνταγματάρχη λίγο μετά. 

Ο Φρειδερίκος Φερδινάνδος έζησε ως το 1989, οπότε απεβίωσε στο Γκλύξμπουργκ του Σλέσβιχ-Χολστάιν της Γερμανίας, σε ηλικία 76 ετών.

## Οικογένεια
Νυμφεύτηκε την Αναστασία, κόρη του Φρειδερίκου Φραγκίσκου Δ΄ του Μεκλεμβούργου-Σβερίν, και είχε τέκνα:
* Ελισάβετ (γενν. 1945), προστάτης του Τάγματος του Ναού της Ιερουσαλήμ (OSMTH), που αυτοπροσδιορίζονται ως συνεχιστές των Ναϊτών. Παντρεύτηκε τον Φερδινάνδο Ερρίκο του Ύζενμπουρκ-Μπύντινγκεν-Βάχτερσμπαχ.
* Ειρήνη (γενν. 1946).
* Μαργαρίτα (γενν. 1948).
* Σίβυλλα (γενν. 1955), παντρεύτηκε τον Ντήτερ Φράντς.

## Πρόγονοι

## Παραπομπές


Κατηγορία:Οίκος του Γκλύξμπουργκ
Look What You Made Me Do

Το **Look What You Made Me Do** (ελλ. *Κοίτα Τι Με Έκανες Να Κάνω*) είναι ένα τραγούδι από τηνν Αμερικανίδα τραγουδίστρια Τέιλορ Σουίφτ. Κυκλοφόρησε στις 24 Αυγούστου 2017, από την Big Machine Records ως πρώτο single από το έκτο άλμπουμ της *[[Reputation]]*. Το τραγούδι είναι από είδος μουσικής κυρίως Ποπ με στοιχεία ηλέκτρο, ενώ η Τέιλορ, που το έγραψε με τον παραγωγό της Τζακ Αντόνοφ, αναφέρει σε στίχους διάφορα θέματα τα οποία συνέθεσαν την φήμη της (εξ ου και το όνομα του άλμπουμ).
## Παραπομπές

Κατηγορία:Τραγούδια του 2017
Κατηγορία:Singles του 2017
Κατηγορία:Νούμερο 1 singles στα Billboard Hot 100
Κατηγορία:Τραγούδια της Τέιλορ Σουίφτ
Φρειδερίκος Φερδινάνδος του Σλέσβιχ-Χόλσταϊν-Σόντερμπουργκ-Γκλύξμπουργκ

Ο **Φρειδερίκος Φερδινάνδος** (γερμ. *Friedrich Ferdinand*, 12 Οκτωβρίου 1855 - 21 Ιανουαρίου 1934) από τον Οίκο του Γκλύξμπουργκ ήταν αρχικά δούκας του Σλέσβιχ-Χόλσταϊν-Σόντερμπουργκ-Γκλύξμπουργκ (1885 - 1931) και μετά δούκας του Σλέσβιχ-Χόλσταϊν (1931 - 1934).

## Βιογραφία
Ο *Φρειδερίκος Φερδινάνδος Γεώργιος Χριστιανός Κάρολος Γουλιέλμος* ήταν ο πρωτότοκος γιος του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ και της Αδελαΐδας, κόρης του Γεωργίου Γουλιέλμου του Σάουμπουργκ-Λίππε.

Γενήθηκε στο Κίελο του Χόλσταϊν και ήταν ανιψιός του Χριστιανού Θ΄ της Δανίας. Το 1885 διαδέχθηκε τον πατέρα του ως δούκας του Σλέσβιχ-Χόλσταϊν-Σόντερμπουργκ-Γκλύξμπουργκ. Το 1931 διαδέχθηκε τον τελευταίο απόγονο του πρεσβύτερου κλάδου του Σλέσβιχ-Χόλσταϊν-Σόντερμπουργκ, Αλβέρτο του Σλέσβιχ-Χόλσταϊν και αρχηγό του Οίκου του Όλντενμπουργκ, που ήταν άγαμος. Ο Αλβέρτος ήταν εξάδελφος της συζύγου του.

Το 1934 απεβίωσε σε ηλικία 78 ετών στο Πρίμκεναου της Σιλεσίας (νυν Πσέμκουφ της Πολωνίας), που τότε ανήκε στη Γερμανία.

## Οικογένεια
Νυμφεύτηκε το 1885 την Καρολίνα Ματθίλδη, κόρη του Φρειδερίκου Η΄ του Σλέσβιχ-Χόλσταϊν, και είχε τέκνα:
* Βικτωρία Αδελαΐδα (1885 - 1970), παντρεύτηκε τον Κάρολο Εδουάρδο της Σαξονίας-Κοβούργου-Γόθας. Γιος τους ήταν ο:
** Φρειδερίκος Ιωσίας, Πρίγκιπας της Σαξονίας-Κοβούργου-Γόθας.
* Αλεξάνδρα Βικτωρία (1887 - 1957), παντρεύτηκε πρώτα τον Αύγουστο Γουλιέλμο της Πρωσίας και μετά τον Άρνολτ Ρύμαν.
* Ελένη Αδελαΐδα (1888 - 1962), παντρεύτηκε τον δεύτερο εξάδελφό της Χαράλδο της Δανίας (γιο του Φρειδερίκου Η΄ της Δανίας).
* Αδελαΐδα (1889 - 1964), παντρεύτηκε τον Φρειδερίκο του Ζολμς-Μπάρουτ. Η κόρη τους:
** Ρόζα (1925 - 2008), παντρεύτηκε τον Νέβιλ Λιούις, ζωγράφο από τη Νότιο Αφρική.
* Γουλιέλμος Φρειδερίκος (1891 - 1965), Δούκας του Σλέσβιχ-Χόλσταϊν.
* Καρολίνα Ματθίλδη (1894 - 1972), παντρεύτηκε τον Ιωάννη του Ζολμς-Μπάρουτ. Η κόρη της:
** Βικτωρία Λουίζα (1921 - 2003), παντρεύτηκε τον εξάδελφό της Φρειδερίκο Ιωσία της Σαξονίας-Κοβούργου-Γόθας (γιο του Καρόλου Εδουάρδου και της Βικτωρίας Αδελαΐδας).

## Πρόγονοι

## Παραπομπές


|-

Κατηγορία:Οίκος του Γκλύξμπουργκ
Κατηγορία:Μεγαλόσταυρος του Τάγματος του Σωτήρος
Γουλιέλμος Φρειδερίκος του Σλέσβιχ-Χόλσταϊν

Ο **Γουλιέλμος Φρειδερίκος** (γερμ. *Wilhelm Friedrich*, 23 Αυγούστου 1891 - 10 Φεβρουαρίου 1965) από τον Οίκο του Γκλύξμπουργκ ήταν τιτουλάριος δούκας του Σλέσβιχ-Χόλσταϊν (1934 - 1965). 

## Βιογραφία
Ο *Γουλιέλμος Φρειδερίκος Χριστιανός Γκύντερ Αλβέρτος Αδόλφος Γεώργιος* ήταν ο μόνος γιος του Φρειδερίκου Φερδινάνδου του Σλέσβιχ-Χόλσταϊν και της Καρολίνας Ματθίλδης, κόρης του Φρειδερίκου Η΄ του Σλέσβιχ-Χόλσταϊν.

Γεννήθηκε στο μέγαρο Γκρύνχολτς του Σλέσβιχ-Χόλσταϊν της Πρωσίας. Ο πατέρας του ήταν εξάδελφος του Φρειδερίκου Η΄ της Δανίας. Ο Γουλιέλμος Φρειδερίκος το 1934 διαδέχθηκε τον πατέρα του ως τιτουλάριος δούκας του Σλέσβιχ-Χόλσταϊν και ως επικεφαλής του Οίκου του Όλντενμπουργκ.

Το 1944 απεβίωσε ο πρωτότοκος γιος του Ιωάννης Αλβέρτος σε μάχη κατά τον Β΄ Παγκόσμιο Πόλεμο. Το 1965 ο Γουλιέλμος Φρειδερίκος απεβίωσε στο Κοβούργο της Άνω Φραγκονίας σε ηλικία 74 ετών και τον διαδέχθηκε ο τριτότοκος (δεύτερος επιζών) γιος του Πέτρος.

## Οικογένεια
Νυμφεύτηκε το 1916 τη δεύτερη εξαδέλφη του Μαρία Μελίτα, κόρη του Ερνέστου Β΄ του Χοενλόε-Λάνγκενμπουργκ, και είχε τέκνα:
* Ιωάννης Αλβέρτος (1917 - 1944), διάδοχος του Σλέσβιχ-Χόλσταϊν.
* Γουλιέλμος Αλφρέδος Φερδινάνδος (1919 - 1926).
* Φρειδερίκος Ερνέστος Πέτρος (1922 - 1980), Δούκας του Σλέσβιχ-Χόλσταϊν.
* Μαρία Αλεξάνδρα (1927 - 2000), παντρεύτηκε τον Ντάγκλας Μπάρτον-Μίλλερ, επιχειρηματία εστίασης.

## Πρόγονοι

## Παραπομπές


Κατηγορία:Οίκος του Γκλύξμπουργκ
Μπελορέτσενσκ

Το **Μπελορέτσενσκ** () είναι μια πόλη στο Κράι Κρασνοντάρ στη Ρωσία, που βρίσκεται στο Ποταμό Μπελάγια, από τον οποίο πήρε και το όνομά του. Ο πληθυσμός είναι 53.892 άτομα στην απογραφή του 2010. Στην απογραφή του 2002 ήταν 54.028 άτομα και το 1989 ήταν 51.177 άτομα.

## Ιστορία
Ιδρύθηκε ως ένας οικισμός των Κοζάκων το 1862. Το καθεστώς πόλης χορηγήθηκε το 1958. Κατά τη διάρκεια της Σοβιετικής περιόδου, ένα στρατόπεδο καταναγκαστικής εργασίας βρισκόταν εδώ.

## Διοικητική και δημοτική κατάσταση
Εντός του πλαισίου των διοικητικών διαιρέσεων, το Μπελορετσένσκ εξυπηρετεί ως το διοικητικό κέντρο της Επαρχίας Μπελορετσένσκι, αν και δεν ανήκει σε αυτήν. Ως μια διοικητική διαίρεση, μαζί με το αγροτικό οκρούγκ Γιούζνι (το οποίο περιλαμβάνει τρεις αγροτικές περιοχές), ενσωματώνεται χωριστά ως **Πόλη του Μπελορετσένσκ**—διοικητική μονάδα με καθεστώς ίσο με αυτό των επαρχιών. Ως δημοτική διαίρεση, η πόλη του Μπελορετσένσκ είναι ενσωματωμένη στο Δημοτικό Διαμέρισμα Μπελορετσένσκι ως **Αστικός Οικισμός Μπελορετσένσκογιε**. Ο Αγροτικός Θύλακας Γιούζνι είναι ενσωματωμένος στο Δημοτικό Διαμέρισμα Μπελορετσένσκογιε ως Αγροτικός Οικισμός Γιουζνένσκογιε.

## Παραπομπές


Κατηγορία:Πόλεις του Κράι του Κρασνοντάρ
Μακρυχώρι (αποσαφήνιση)

Με το όνομα **Μακρυχώρι** αναφέρονται οι παρακάτω οικισμοί στην Ελλάδα:

*Μακρυχώρι Εύβοιας
*Μακρυχώρι Καβάλας
*Μακρυχώρι Καρδίτσας
*Μακρυχώρι Λάρισας

Κατηγορία:Αποσαφηνίσεις ελληνικών τοπωνυμίων
Ιωάννης Αλβέρτος του Σλέσβιχ-Χόλσταϊν

Ο **Ιωάννης Αλβέρτος** (γερμ. *Hans Albrecht*, 12 Μαΐου 1917 - 10 Αυγούστου 1944) από τον Οίκο του Γκλύξμπουργκ ήταν διάδοχος πρίγκιπας του Σλέσβιχ-Χόλσταϊν.

## Βιογραφία
Ήταν ο πρωτότοκος γιος του Γουλιέλμου Φρειδερίκου του Σλέσβιχ-Χόλσταϊν και της Μαρίας Μελίτας, κόρης του Ερνέστου Β΄ του Χοενλόε-Λάνγκενμπουργκ.

Ο *Ιωάννης Αλβέρτος Βίκτωρ Αλέξανδρος Φρειδερίκος Ερνέστος Γοδεφρείδος Αύγουστος Ερρίκος Βαλδέμαρος* γεννήθηκε στο Ανάκτορο Λουίζενλουντ του Σλέσβιχ. Πολέμησε κατά τον Β΄ Παγκόσμιο Πόλεμο από το 1939 ως το 1944, οπότε τραυματίστηκε κοντά στο Γιεντλίνσκ της Πολωνίας και υπέκυψε στα τραύματά του. Ήταν 27 ετών και άγαμος.

## Πρόγονοι

## Παραπομπές


Κατηγορία:Οίκος του Γκλύξμπουργκ
Κώτσικα Θεσπρωτίας

Η **Κώτσικα** είναι ημιορεινό χωριό της περιφερειακής ενότητας Θεσπρωτίας. Σύμφωνα με την απογραφή του 2011, ο πληθυσμός της Κώτσικας ανέρχεται στους 28 μόνιμους κατοίκους. Βρίσκεται ΒΔ. των Φιλιατών, σε υψόμετρο περίπου 300 μ. Πάνω στο λόφο του χωριού βρίσκεται το παλαιό Στρατιωτικό Φυλάκιο της Κώτσικας. Σύμφωνα με το Πρόγραμμα «Καλλικράτης», μαζί με το Πλαίσιο αποτελούν την τοπική κοινότητα Πλαισίου που ανήκει στη δημοτική ενότητα Φιλιατών του δήμου Φιλιατών. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Γιγάντιος μυρμηγκοφάγος

Ο  **γιγάντιος μυρμηγκοφάγος** είναι ένα μεγαλόσωμο ζώο που ζει στην Νότια Αμερική. Όπως λέει και το όνομα του τρώει μυρμήγκια και μπορεί να καταπιεί 30.000 μυρμήγκια κάθε μέρα. Δεν έχει δόντια όταν τρώει μυρμήγκια μαζί καταπίνει και βότσαλα που τον βοηθάνε να αλέσει την τροφή του μέσα στο στομάχι του. Έχοντας 32 βαθμούς θερμοκρασία σώματος ο Γιγάντιος Μυρμηγκοφάγος είναι το θηλαστικό με τη χαμηλότερη θερμοκρασία σώματος. Μπορεί επίσης να διακρίνει τα μυρμήγκια με τα μεγάλα σαγόνια κι έτσι να τα αποφύγει. Βγάζει και βάζει τη γλώσσα του 150 φορές το λεπτό,όμως όταν απειλείται και δεν υπάρχει διέξοδος σηκώνεται στα πίσω πόδια και κάνει επίθεση με τα νύχια. Έχει γλώσσα ίση με το μέγεθος ενός ανθρώπινου χεριού και είναι καλυμμένη με κολλώδες σάλιο μικροσκοπικλες προεξοχές που τον βοηθούν να βγάζει τα θύματά του έξω από τις φωλιές τους. Οι μαμάδες κουβαλούν τα μικρά τους στις πλάτες όταν περιπλανώνται για να βρουν φωλιές μυρμηγκιών.Το μικρό ταιριάζει με το χρώμα του τριχώματος της μαμάς του και δύσκολα μπορεί να αντιληφθεί κάποιος ότι είναι εκεί.Το μικρό ξαπλώνει κατά τη διάρκεια της βόλτας,γατζωμένο με τα κοφτερά του νύχια και την περισσόρερη ώρα κοιμάται.Οι Γιγάντιοι Μυρμηγκοφάγοι έχουν μειωθεί λόγω των πυρκαγιών στη Βραζιλία,που ανάβονται κάθε 3 χρόνια από φυσιολογικές αιτίες και πολλοί Γιγάντιοι Μυρμηγκοφάγοι καίγονται στις φλόγες αλλά πολλές από αυτές προκαλούνται από ανθρώπους. Ο άλλος λόγος είναι η καταστροφή του βιοτόπων τους που έχουν καταστραφεί από ανθρώπους,τώρα οι Γιγάντιοι Μυρμηγκοφάγοι ζουν σε εθνικά πάρκα.

Κατηγορία:Μυρμηγκοφάγα θηλαστικά
Κατηγορία:Βραδυποδόμορφα
Κατηγορία:Θηλαστικά της Νότιας Αμερικής
Queer

μικρογραφία|Πανό με τίτλο : 

Κουίρ (queer) αντίσταση ενάντια στις περικοπές.

Διαδηλώσεις κατά της λιτότητας στο Λονδίνο 2012
**Queer** είναι ένας όρος "ομπρέλα" (υπερώνυμο), που αφορά τις έμφυλες μειονότητες, που δεν ανήκουν στην κατηγορία των ετεροφυλόφιλων ή/και των cisgender. Η λέξη είναι αγγλικής προέλευσης και αρχικά σήμαινε ο "περίεργος", ο "παράξενος". Η λέξη με τη σημερινή της διαδεδομένη σημασία ξεκίνησε να χρησιμοποιείται κατά τα τέλη του 19ου αιώνα με μειωτικό χαρακτήρα έναντι των ομοφυλόφιλων. Ωστόσο, αρχής γενομένης της δεκαετίας του 1980, η λέξη επανοικειοποιήθηκε και σιγά σιγά χρησιμοποιήθηκε μέσα στην Κοινότητα και ξεκίνησε να προσδιορίζει έτσι τα gay άτομα. Άνθρωποι που δεν αποδέχονται τις παραδοσιακές έννοιες φύλων, και χωρίς να θέλουν να προσδιοριστούν ως ΛΟΑΤ, πολλές φορές αυτοπροσδιορίζονται ως *queer*.

Ο όρος πλέον, καμιά φορά, μπορεί να χρησιμοποιηθεί ώστε να περιγράψει και κάποια ταυτότητα ή κάποια μη-κανονιστική πεποίθηση (βλέπε: αντι-ετεροκανονικότητα). Ακαδημαϊκοί τομείς, όπως η queer θεωρία και οι queer σπουδές, συμφωνούν στην αποστασιοποίηση ως προς τη δυαδικότητα των φύλων και την κανονικότητα, και μοιράζονται την αντίληψη περί έλλειψης διαθεματικότητας εντός του mainstream ΛΟΑΤ κινήματος. Η queer τέχνη, τα διάφορα queer πολιτισμικά γκρουπ, καθώς και οι πολιτικές queer ομάδες, είναι μερικοί από τους εκφραστές των queer ατόμων. Μερικοί εξ αυτών, που ακόμα και σήμερα αντιτίθεται στη χρησιμοποίηση της λέξης queer, είναι άτομα της ΛΟΑΤ κοινότητας οι οποίοι θεωρούν τη λέξη προσβλητική και επιθυμούν τον διαχωρισμό τους από αυτήν.

## Παραπομπές


## Εξωτερικοί σύνδεσμοι
* The Gay, Lesbian, Bisexual, Transgender Historical Society

Κατηγορία:Φράσεις επινοημένες στη δεκαετία του 1980

Κατηγορία:ΛΟΑΤ ορολογία
Κατηγορία:Επανοικειοποιημένες λέξεις
Κατηγορία:Ομοφοβία
Κατηγορία:Αγγλικές λέξεις
Πέτρος του Σλέσβιχ-Χόλσταϊν

O **Πέτρος** (γερμ. *Peter von Schleswig-Holstein-Sonderburg-Glücksburg*, 30 Απριλίου 1922 - 30 Σεπτεμβρίου 1980) από τον Οίκο του Γκλύξμπουργκ ήταν τιτουλάριος δούκας του Σλέσβιχ-Χόλσταϊν (1965-1980).

## Βιογραφία
Ο *Φρειδερίκος Ερνέστος Πέτρος* ήταν ο τρίτος γιος του Γουλιέλμου Φρειδερίκου του Σλέσβιχ-Χόλσταϊν και της Μαρίας Μελίτας, κόρης του Ερνέστου Β΄ του Χοενλόε-Λάνγκεμπουργκ. 

Γεννήθηκε στο Ανάκτορο Λουίζενλουντ στο Εκερνφέρντε του Σλέσβιχ-Χόλσταϊν. Η μητέρα του ήταν κόρη της Αλεξάνδρας, κόρης του Αλφρέδου, Δούκα του Εδιμβούργου (γιου του Αλβέρτου της Σαξονίας-Κοβούργου & Γκότα και της Βικτωρίας του Ηνωμένου Βασιλείου). 

Το 1980 ο Πέτρος απεβίωσε στο Μπίνεμπεκ του Σλέσβιχ-Χόλσταϊν σε ηλικία 58 ετών.

## Οικογένεια
Νυμφεύτηκε το 1947 τη Μαρία Αλίκη, κόρη του Στέφανου Αλέξανδρου Βίκτωρα του Σάουμπουργκ-Λίππε, και είχε τέκνα:
* Μαρίτα (γενν. 1948), παντρεύτηκε τον βαρόνο Βίλφρεντ φον Πλότο.
* Χριστόφορος (1949 - 2023), τιτουλάριος Δούκας του Σλέσβιχ-Χόλσταϊν.
* Αλέξανδρος (γενν. 1953), Πρίγκιπας του Σλέσβιχ-Χόλσταϊν.
* Ίνγκεμποργκ (γενν. 1956), παντρεύτηκε τον Νικολά Μπροσέκ.

## Πρόγονοι

## Αναφορές σε Πηγές


Κατηγορία:Οίκος του Γκλύξμπουργκ
Δορβιτσιά Αιτωλοακαρνανίας

Η **Δορβιτσιά** ή **Δορβιτσά** είναι ορεινός οικισμός που βρίσκεται στη Ναυπακτία του νομού Αιτωλοακαρνανίας σε υψόμετρο 740 μέτρα. Έχει πληθυσμό 36 κατοίκους, σύμφωνα με την απογραφή του 2011 και αποτελεί την Τοπική Κοινότητα Δορβιτσιάς που ανήκει στη Δημοτική Ενότητα Πυλλήνης του Δήμου Ναυπακτίας.

## Γεωγραφικά στοιχεία - αξιοθέατα
Η Δορβιτσιά βρίσκεται Β. - ΒΔ. της Ναυπάκτου σε απόσταση περίπου 35 χλμ. στο δρόμο που ενώνει τη Στράνωμα με το Σίμο και τη Ποκίστα. Είναι κτισμένη στους βόρειους πρόποδες του όρους Μηλιός που είναι προέκταση του Καρδαρά, ανάμεσα στους κατάφυτους λόφους Αϊ-Λιάς και Ντουρούτη. Στα βόρεια του χωριού περνάει ο χείμαρρος Κότσαλος ενώ ανατολικά και δυτικά δύο άλλοι χείμαρροι ο Κώτσαρης και ο Ποκιστιανός αντίστοιχα καταλήγουν σε αυτόν.

Αξιοθέατα στο χωριό είναι ο πετρόκτιστος ναός της Αγίας Παρασκευής του 1922, η πλατεία με το μνημείο πεσόντων και το Ηρώο του ‘21, το “Άλσος Θανάση Κουφογιάννη”, το πνευματικό κέντρο του Συλλόγου Δορβιτσωτών. Έξω από το χωριό, δυτικά προς τη Στράνωμα, στη τοποθεσία "Γερακάρη", υπάρχει το ερειπωμένο παλαιό μοναστήρι της Παναγίας της Γερακαριώτισσας, όπου γίνεται ετήσιο πανηγύρι τη Δευτέρα του Πάσχα. Στην ίδια κατεύθυνση είναι και η “Πλατανόβρυση”, όπου υπάρχει πέτρινο δημοτικό περίπτερο και υπαίθριο θεατράκι.

## Ιστορικά στοιχεία - ονομασία
Η ονομασία του χωριού, σύμφωνα με ορισμένους προέρχεται από τη λέξη *δέρβη*, που σημαίνει δάσος από δρύες, επειδή παλαιότερα υπήρχαν στην περιοχή μεγάλες εκτάσεις με δρύες. Την περίοδο της Τουρκοκρατίας ο περιηγητής Φρανσουά Πουκεβίλ αναφέρει τη Δορβιτσιά με το όνομα Ντερβιτσά στον κατάλογο των χωριών της περιοχής Κραβάρων με πληθυσμό 20 οικογένειες. Συστάθηκε σε κοινότητα για πρώτη φορά το 1912 με το ΦΕΚ 261Α - 31/08/1912 και ο οικισμός ορίστηκε ως έδρα της ομώνυμης κοινότητας.

### Απογραφές πληθυσμού

## Προσωπικότητες
* Αρχιεπίσκοπος Δαμασκηνός (1891 - 1949), κατά κόσμον Δημήτριος Παπανδρέου.

## Εξωτερικοί σύνδεσμοι
* Σύλλογος Δορβιτσωτών η Αναγγένηση
* Δορβιτσά από το http://klepanafpaktias.blogspot.gr
* Δορβιτσά Ναυπακτίας από το http://dorvitsa.blogspot.gr

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Κράβαρα
Ρόσενμποργκ

Το **Ρόσενμποργκ** είναι μια περιοχή του Τρόντχαϊμ της κεντρικής Νορβηγίας. Ανήκει στην ενορία Έστμπιουεν, μία από τις τέσσερις διοικητικές επαρχίες του Τρόντχαϊμ. Η περιοχή είναι κυρίως οικιστική. Από την ονομασία της περιοχής πήρε το όνομα της η Ρόσενμποργκ ΜΚ, η πιο πετυχημένη σε τίτλους ομάδα της Νορβηγίας.

## Παραπομπές

Κατηγορία:Γεωγραφία της Νορβηγίας
Χριστόφορος του Σλέσβιχ-Χόλσταϊν

Ο **Χριστόφορος**, γερμ. Christoph (22 Αυγούστου 1949- 27 Σεπτεμβρίου 2023) από τον Οίκο του Γκλύξμπουργκ ήταν Γερμανός αριστοκράτης, τιτουλάριος δούκας του Σλέσβιχ-Χόλσταϊιν και επικεφαλής του Οίκου του Όλντενμπουρκ, από το 1980 έως τον θάνατό του.

## Βιογραφία
Ήταν ο πρωτότοκος γιος του Πέτρου τιτουλάριου δούκα του Σλέσβιχ-Χόλσταϊν και της Μαρίας-Αλίκης, κόρης του Στεφάνου πρίγκιπα του Σάουμπουργκ-Λίππε. Ο πατέρας του ήταν γιος της Μελίτας-Μαρίας, κόρης της Αλεξάνδρας, η οποία ήταν εγγονή της Βικτωρίας της Βρετανίας και εγγονή του Αλεξάνδρου Β΄ αυτοκράτορα της Ρωσίας.

Είναι 13ος εξ αρρενογονίας απόγονος τού Χριστιανού Γ΄ της Δανίας (16ος αι.) και 4ος απόγονος του Φρειδερίκου δούκα του Σ.Χ.Σ.Γκλύξμπουργκ, αδελφού τού Χριστιανού Θ΄ της Δανίας. Ο τίτλος αυτός τού δούκα δημιουργήθηκε το 1825 από τον βασιλιά της Δανίας. Ο Οίκος τού Γκλύξμπουργκ είναι κλάδος τού Οίκου τού Όλντενμπουργκ. Στον Οίκο του Γκλύξμπουργκ ανήκουν: η Μαργαρίτα Β΄ της Δανίας, ο Χάραλντ Ε΄ της Νορβηγίας, ο Κωνσταντίνος Β΄ της Ελλάδας και ο Κάρολος, βασιλιάς του Ηνωμένου Βασιλείου.

Γεννήθηκε στο κάστρο Λουίζενλουντ στο Γκύμπυ του Σλέσβιχ-Χόλσταϊν. Απέκτησε δίπλωμα ως μηχανικός Γεωργίας και υπηρέτησε ως έφεδρος στο στρατό της Γερμανίας για δύο έτη, όπου έγινε υπολοχαγός. Το 1980 διαδέχθηκε τον πατέρα του ως τιτουλάριος δούκας του Σ.Χ. και επικεφαλής του Οίκου του Όλντενμπουρκ. Ο τίτλος του δούκα αναφέρεται στα αδιαίρετα δουκάτα Σλέσβιχ & Χόλσταϊν, που όμως μετά τον Α΄ Πόλεμο του Σλέσβιχ-Χόλσταϊν (1848-51) το πρωτόκολλο του Λονδίνου του 1852 κατένειμε τα εδάφη. Έμεινε ο τίτλος, που τον κράτησαν τα τελευταία μέλη του κλάδου Σ.Χ. Σόντερμπουργκ και όταν εξέλιπε ο κλάδος τους, τον κληρονόμησε το 1934 ο πρόπαππος του Χριστοφόρου. Επίσης αποκαλείτο και δούκας του Σ.Χ.Σ.Γκλύξμπουργκ.

Προέδρευε του Ιδρύματος του Οίκου του, το οποίο κατέχει το κάστρο του Γκλύξμπουργκ. Ίδρυσε τη Συμβουλευτική ομάδα Γκλύξμπουργκ (GLC), της οποίας ηγείται. Διαμένει στο Γκρύνχολτς, κοντά στο Σβάνσεν, όπου είχε τα αγροτικά, δασοπονικά και κτηματομεσιτικά ενδιαφέροντά του. Ως κάτοχος των ιδιοκτησιών Γκρύνχολτς και Μπήνεμπεκ ήταν ένας από τους μεγαλύτερους γαιοκτήμονες του Σλέσβιχ-Χόλσταϊν. Η αδελφή του Ίνγκεμπορκ προεδρεύει του Ιδρύματος Λουίζενλουντ.

Απεβίωσε στις 27 Σεπτεμβρίου 2023 σε ηλικία 74 ετών.

## Οικογένεια
Νυμφεύτηκε το 1981 την Ελισάβετ, κόρη του Αλφρέδου πρίγκιπα του Λίππε-Βάισενφελτ και έχει τέκνα:
* Σοφία γενν. 1983, παντρεύτηκε τον Άνντερς Βάλκουιστ.
* Φρειδερίκος-Φερδινάνδος γενν. 1985, τιτουλάριος διάδοχος του Σλέσβιχ-Χόλσταϊν.
* Κωνσταντίνος γενν. 1986.
* Λεοπόλδος γενν. 1991.

## Πρόγονοι

## Αναφορές σε Πηγές


## Εξωτερικοί σύνδεσμοι
*Schloss Glücksburg
*The Prince of Schleswig-Holstein's company website

Κατηγορία:Οίκος του Γκλύξμπουργκ
Συκέα Φαμίλας Αιτωλοακαρνανίας

Η **Συκιά** (επίσημα **Συκέα**) είναι ορεινός οικισμός που βρίσκεται στη Ναυπακτία του νομού Αιτωλοακαρνανίας σε υψόμετρο 510 μέτρα. Έχει πληθυσμό 15 κατοίκους, σύμφωνα με την απογραφή του 2011 και μαζί με τον Πλατανιά και τη Φαμίλα συναποτελούν την Τοπική Κοινότητα Φαμίλας που ανήκει στη Δημοτική Ενότητα Πυλλήνης του Δήμου Ναυπακτίας.

## Γεωγραφία - Ιστορία
Η Συκιά είναι κτισμένη στις βορειοανατολικές πλαγιές του βουνού Ριγάνι (ή Ορίγανον) και βρίσκεται Β - ΒΔ της Ναυπάκτου σε απόσταση 34 χλμ. επάνω στην επαρχιακή οδό Ναυπάκτου - Λουτρών Στάχτης. Αναγνωρίστηκε ως οικισμός με το όνομα Συκιά και προσαρτήθηκε στη κοινότητα Φαμήλας το 1912 ενώ το όνομά της διορθώθηκε σε Συκέα το 1940. Τη δεκαετία του 1950, μετά τις απαλλοτριώσεις των πεδινότερων και ευφορότερων εκτάσεων στον χείμαρρο Πόριαρη, πολλοί κάτοικοι του χωριού, όπως και της γειτονικής Φαμίλας, μετακινήθηκαν και έφτιαξαν σπίτια στα χωράφια τους, δημιουργώντας τους έτσι δύο νέους οικισμούς τον Πλατανιά και τον Καρκανιά. Στη Συκιά βρίσκεται η καστροεκκλησιά Σωτήρω, η οποία σύμφωνα με την παράδοση κτίστηκε τον 17ο αιώνα και χρησιμοποιήθηκε από τον αρματολό της περιοχής Θανάση Σακαρέλο ως αμυντικός προμαχώνας και κρησφύγετο.

### Απογραφές πραγματικού πληθυσμού (''de facto'')

## Εξωτερικοί σύνδεσμοι
* Φαμίλα  από το http://www.nafpaktos.gr
* Φαμίλα Ναυπακτίας: Εκδήλωση Μνήμης και Τιμής στον Αθανάσιο Σακαρέλο 

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Όρκανγκερ

Το **Όρκανγκερ** είναι μια πόλη της Νορβηγίας. Το 2013 είχε πληθυσμό 7812 κατοίκους. Το όνομα της περιοχής είναι ένα συνδυασμός της λέξης *Όρκ* από την ονομασία της λίμνης Orkelsjøen και της λέξης *ανγκερ* που στην Αρχαία σκανδιναβική γλώσσα σημαίνει «πλατύ Φιόρδ».

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Νορβηγίας
Ρούλοφ φαν Λένεπ

Ο **"Σταυλάρχης" Ρούλοφ φαν Λένεπ** (*"Jonkheer" Roelof  van Lennep*) (Βίζμπαντεν (Γερμανική Αυτοκρατορία), 3 Οκτωβρίου 1876 - Χάγη, 13 Σεπτεμβρίου 1951), ήταν Ολλανδός αθλητής της αντισφαίρισης. Αγωνίστηκε στους Ολυμπιακούς αγώνες του 1908, όπου συμμετείχε στο απλό και το διπλό ανδρών με συμπαίκτη τον αδελφό του Κρίστιαν φαν Λένεπ.

## Οικογένεια
Πατέρας του ήταν ο Κρίστιαν φαν Λένεπ και μητέρα του η δεύτερη σύζυγός του Charlotta Louise Küpfer. Είχε έξι αδέλφια και μια ετεροθαλή αδελφή, όλοι αντισφαιριστές πρωταθλητές Ολλανδίας, ο Κρίστιαν φαν Λένεπ, η Κριστίνε φαν Λένεπ, ο Βίλεμ φαν Λένεπ, και η Μάντζι φαν Λένεπ. Το 1895 ο ίδιος και η οικογένειά του δημιούργησαν στο Χίλφερσουμ γήπεδο και σύλλογο αντισφαίρισης. Η αδελφή του Κριστίν διορίστηκε ταμίας του συλλόγου.

## Καριέρα
Το 1904 κέρδισε στο διεθνές πρωτάθλημα του Χάρλεμ στο απλό, διπλό και μικτό (όπου αγωνίστηκε με την Έμιλυ Ντόλεμαν και τον J. F. Sol) . Τον ίδιο μήνα έφτασε στους τελικούς του Ολλανδικού διεθνούς πρωταθλήματος με τον αδελφό του Κρίστιαν, αλλά έχασαν από τους Ουίλι Κάμερον Γκραντ και Έρβινγκ Ράιτ . Ήταν τριπλός εθνικός πρωταθλητής της Ολλανδίας τον Αύγουστο. Τον επόμενο χρόνο ήταν σε θέση να υπερασπιστεί τους διπλούς τίτλους του κι έχασε μόνο στο απλό από τον αδελφό του Κρίστιαν. Το 1909 κέρδισε το μικτό, το 1910 κέρδισε τον τίτλο στο διπλό με συμπαίκτη τον Χέραρντ Σχέρλερ. Το 1911 κέρδισε τον τελευταίο εθνικό τίτλο του στο διπλό.

## Προσωπική ζωή
Ο Ρούλοφ ήταν υποστηρικτής του ποδοσφαίρου, καθώς και ιδρυτικό μέλος του ποδοσφαιρικού συλλόγου *Hilversumsche Football Club ’t Gooi* το 1889, πρώτου ποδοσφαιρικού συλλόγου του Χίλφερσουμ. Ήταν επίσης διευθυντής της "Tarakan Petroleum" και του οικογενειακού κτήματος Kafi Tello στη Τζακάρτα των Ολλανδικών Ανατολικών Ινδιών τη δεκαετία του 1930. Παντρεύτηκε δύο φορές και είχε τρία παιδιά, τη Σίλβια, τον Βάρνερ και τον Μάρνιξ Ρούλοφ.

## Παραπομπές

## Πηγές

*
*
*
*
*
*
*
*
*
*
*
*
*
*
*
*
*
*
*

Κατηγορία:Ολλανδοί αθλητές της αντισφαίρισης
Κατηγορία:Ολλανδοί ευγενείς
Αγωνιστικός προσανατολισμός

Ο **αγωνιστικός προσανατολισμός** είναι μια ομάδα αθλημάτων που απαιτεί ικανότητες ναυσιπλοίας με τη χρήση χάρτη και πυξίδας για την πλοήγηση από σημείο σε σημείο σε ένα διαφορετικό και συνήθως άγνωστο έδαφος, ενώ υπάρχει κίνηση με ταχύτητα. Στους συμμετέχοντας δίνεται ένας τοπογραφικός χάρτης, συνήθως ένα προσχεδιασμένος χάρτης αγωνιστικού προσανατολισμού, τον οποίο χρησιμοποιούν για να βρουν τα σημεία ελέγχου. 

Αρχικά, το άθλημα εμφανίστηκε σαν πλοήγηση εδάφους για στρατιωτικούς. Από τότε αναπτύχθηκε με πολλές εκδοχές. Η παλαιότερη και πιο δημοφιλής εκδοχή είναι ο αγωνιστικός προσανατολισμός με τα πόδια. Όσα αθλήματα περιλαμβάνουν ένα αγώνα εναντίων ενός ρολογιού και απαιτούν πλοήγηση με ένα χάρτη είναι μορφές αγωνιστικού προσανατολισμού.

Τα αγωνίσματα αγωνιστικού προσανατολισμού συνδυάζουν τη Ναυσιπλοΐα με μια συγκεκριμένη μέθοδο ταξιδιού. Επειδή η μέθοδος ταξιδιού καθορίζει την ανάγκη εξοπλισμού και τακτικής, κάθε άθλημα απαιτεί συγκεκριμένους κανόνες για διαγωνισμό και οδηγίες και σχεδιασμό. Αθλήματα αγωνιστικού προσανατολισμού είναι:
* Αγωνιστικός προσανατολισμός με κανό
* Αγωνιστικός προσανατολισμός με αυτοκίνητο
* Αγωνιστικός προσανατολισμός με τα πόδια
* Αγωνιστικός προσανατολισμός με mountain bike
* Ορεινός μαραθώνιος

Σε διεθνές επίπεδο, το άθλημα διοικείται από την Διεθνή Ομοσπονδία Αγωνιστικού Προσανατολισμού.

## Παραπομπές

## Πηγές
*

## Εξωτερικοί σύνδεσμοι

* International Orienteering Federation
* YouTube.com:  Orienteering, USOF style

Κατηγορία:Αθλήματα
Βορινή χιονοδρομία

Το **Σκανδιναβικό** ή **Βορινό σκι** περιλαμβάνει τους διάφορους τύπους σκι όπου το τακούνι της μπότας του σκιέρ δεν εφαρμόζει στο χιονοπέδιλο, αλλά είναι στερεωμένο με τρόπο που επιτρέπει στην φτέρνα να σηκώνεται από το σκι, σε αντίθεση με το αλπικό σκι, όπου το τακούνι της μπότας εφαρμόζει στο χιονοπέδιλο.


Skier and Denali (8640710031).jpg|
SFC Vikersund 2012 Jurij Tepes sunday.jpg|
Telemark competition gate.png|
Οι ψυχαγωγικές δραστηριότητες περιλαμβάνουν το σκι αντοχής και το τέλεμαρκ σκι.

Ολυμπιακά αθλήματα είναι το σκι αντοχής, το άλμα με σκι, το βόρειο σύνθετο (συνδυασμός των δύο πρώτων) και το δίαθλο (σκι αντοχής και σκοποβολή).

## Παραπομπές


Κατηγορία:Χιονοδρομία
Σύστημα ποδοσφαιρικών πρωταθλημάτων Νορβηγίας

Το **Σύστημα ποδοσφαιρικών πρωταθλημάτων Νορβηγίας** είναι μια σειρά αλληλοσυνδεόμενων πρωταθλημάτων για τις ποδοσφαιρικές ομάδες στη Νορβηγία. Το σύστημα έχει ιεραρχική δομή με προβιβασμό και υποβιβασμό μεταξύ των πρωταθλημάτων διαφορετικών επιπέδων.

## Δομή
Τα πρώτα 4 επίπεδα διοργανώνονται από τη Νορβηγική Ποδοσφαιρική Ομοσπονδία. Υψηλότερο επίπεδο είναι το Πρωτάθλημα ποδοσφαίρου Νορβηγίας και ακολουθεί η 1η κατηγορία Νορβηγίας. Η 2η κατηγορία Νορβηγίας αποτελεί το τρίτο επίπεδο και αποτελείται από 2 ομίλους. Ακολουθεί η 3η κατηγορία Νορβηγίας η οποία αποτελείται από 6 τοπικούς ομίλους. Από την 4η κατηγορία Νορβηγίας και κάτω τα πρωταθλήματα είναι τοπικά και διοργανώνονται από τις τοπικές ποδοσφαιρικές ομοσπονδίες.

## Προβιβασμός και υποβιβασμός

## Παραπομπές

Κατηγορία:Ποδοσφαιρικές διοργανώσεις Νορβηγίας
Νορβηγια
Φούλα Λαμπελέ

Η **Φούλα Λαμπελέ** (Θεσσαλονίκη, 1926 - 7 Οκτωβρίου 2010) ήταν Ελληνίδα πεζογράφος και μεταφράστρια από τη Θεσσαλονίκη.

## Βιογραφία
Η Φούλα Λαμπελέ γεννήθηκε στη Θεσσαλονίκη το 1926. Σπούδασε Ιατρική στο Αριστοτέλειο Πανεπιστήμιο Θεσσαλονίκης και αναδείχθηκε διδάκτωρ του Πανεπιστημίου της Ζυρίχης. Από το 1955 έως το 1996 διέμενε στη Ζυρίχη. Αποτέλεσε μέλος της Εταιρείας Λογοτεχνών Θεσσαλονίκης και της  Εταιρείας Ελβετών Λογοτεχνών (Schweizer Verband Schriftsteller-innen). Στη Θεσσαλονίκη, όπου έζησε από το 1996 και μετά, είχε συνεργαστεί με τα περισσότερα λογοτεχνικά περιοδικά: *Νέα Πορεία*, *Τομές*, *Εντευκτήριο*, *Η Λέξη*, *Πάροδος*, *Πόρφυρας* κ.ά.

## Εργογραφία
*Ζώνη αγνότητας, Θεσσαλονίκη, "Νέα Πορεία", 1978
*Η δεύτερη βαλίτσα, Θεσσαλονίκη, "Νέα Πορεία", 1976
*Ισπανικό πανδοχείο, Αθήνα, "Τεκμήριο", 1985
*Ο φίλος μου ο Γιόζεφ, Θεσσαλονίκη, "Νέα Πορεία", 1992
*Πλανάρια, Θεσσαλονίκη, "Νέα Πορεία", 1981
*Πλανάρια. Νουβέλλα, [δεύτερη έκδοση], χ.τ., "Πιτσιλός", 1995
*Η γλάστρα με την μπιγκόνια, Καστανιώτη, 1990
*Το βατραχάκι, Καστανιώτη, 1990
*Ο μαύρος βασιλιάς, Καστανιώτη, 1990
*Το κλεμμένο γκαρσόνι, Καστανιώτη, 1990 
*Η λαίδη κι ο κροκόδειλος, Εκδόσεις Καστανιώτη, 1990
*Το λαχείο, Εκδόσεις Λωτός, 1990
*Ιο, Νησίδες, 2002
*Διακοπή ταξιδιού, Νησίδες, 2003
*Το άλλο ανάστημα, Νησίδες, 2004
*Γάτες και πουλιά, Νησίδες, 2005
*Άγγελοι είναι, τί ξέρουν αυτοί;, Νησίδες, 2006
*Ο ωραίος Ορέστης, Οδός Πανός, 2008

## Παραπομπές


## Πηγές
*Φούλα Λαμπελέ - εκδόσεις Καστανιώτη
*Φούλα Λαμπελέ - ΕΝΤΕΥΚΤΗΡΙΟ
*Λαμπελέ Φούλα - Περιοδικά λόγου και τέχνης - greek-language.gr

Κατηγορία:Νεοέλληνες λογοτέχνες
Κατηγορία:Έλληνες λογοτέχνες
Κατηγορία:Έλληνες συγγραφείς του 20ού αιώνα
Κατηγορία:Έλληνες μεταφραστές
Κατηγορία:Ελληνίδες συγγραφείς
2η κατηγορία Νορβηγίας

Η **2η κατηγορία Νορβηγίας** είναι το τρίτο επίπεδο στο Σύστημα ποδοσφαιρικών πρωταθλημάτων Νορβηγίας.

Περιλαμβάνει 28 ομάδες διαιρεμένες σε δύο ομίλους. Στο τέλος της αγωνιστικής περιόδου η νικήτρια ομάδα κάθε ομίλους προβιβάζεται στην 1η κατηγορία Νορβηγίας. Οι ομάδες που τερματίζουν στη δεύτερη θέση αγωνίζονται μεταξύ τους σε διπλούς αγώνες με την νικήτρια ομάδα να αγωνίζεται στη συνέχεια με την 14η ομάδα της 1ης κατηγορίας. Η νικήτρια ομάδα συμμετέχει στην 1η κατηγορία της επόμενης περιόδου. Οι τρεις τελευταίες ομάδες κάθε ομίλου υποβιβάζονται στην Γ΄ κατηγορία Νορβηγίας.

Η 2η κατηγορία είναι το υψηλότερο επίπεδο στο οποίο μπορεί να συμμετάσχει μια αναπληρωματική ομάδα. Μόνο αναπληρωματικές ομάδες των ομάδων από το Πρωτάθλημα ποδοσφαίρου Νορβηγίας μπορούν να συμμετάσχουν.

Από το 1963 έως το 1990 η 2η κατηγορία Νορβηγίας ήταν το δεύτερο υψηλότερο επίπεδο στο Σύστημα ποδοσφαιρικών πρωταθλημάτων Νορβηγίας.

## Παραπομπές

## Εξωτερικοί σύνδεσμοι
* Στατιστικά στη σελίδα Soccerway 
*Στατιστικά στη σελίδα Fotballen.eu

Κατηγορία:Ποδόσφαιρο στη Νορβηγία
Αρεφέχ Μανσουρί

Η **Αρεφέχ Μανσουρί** (Arefeh Mansouri) είναι Αμερικανίδα σχεδιάστρια και σχεδιάστρια κοστουμιών. Η δουλειά της εμφανίστηκε σε περιοδικά όπως τα Vogue, Elle, WWD, Marie Claire, InStyle μεταξύ άλλων. Το Mansouri είναι γνωστό για νυφικά φορέματα και έχει κερδίσει πολλά βραβεία σε αυτόν τον τομέα.

## Παραπομπές


## Εξωτερικοί σύνδεσμοι
* 
* 
* 
* Ενδυματολόγος Arefeh Mansouri στο Κοστούμι Σχεδιαστές Συντεχνία 

Κατηγορία:Ενδυματολόγοι
Κατηγορία:Σχεδιαστές μόδας
Πολιτική μηδενικού επιτοκίου

[μικρογραφία|Πληθωρισμός στην Ιαπωνία, 2012-2017, Πηγή https://tradingeconomics.com/japan/inflation-cpi Trading Economics]
Η **πολιτική μηδενικού επιτοκίου** (ΠΜΕ, αγγλικά: Zero Interest-Rate Policy, ZIRP) αποτελεί στοιχείο της μακροοικονομίας και περιγράφει καταστάσεις με μηδενικό ή πολύ μικρό ονομαστικό επιτόκιο.
[μικρογραφία|Πληθωρισμός στις Ηνωμένες Πολιτείες, 2012-2017, Πηγή: https://tradingeconomics.com/united-states/inflation-cpi Trading Economics]
[μικρογραφία|Πληθωρισμός στην Ελλάδα, 2012-2017, Πηγή: https://tradingeconomics.com/greece/inflation-cpi Trading Economics]
Παραδείγματα αποτελούν οι Ηνωμένες Πολιτείες (2015), καθώς και η Ιαπωνία (2013, 2016). H ΠΜΕ σχετίζεται με χαμηλή οικονομική ανάπτυξη, αποπληθωρισμό (αρνητικό πληθωρισμό) και απομόχλευση (ανάληψη χρέους, όταν οι δανειστές/καταθέτες ζητούν τα λεφτά τους πίσω).

Σε κατάσταση ΠΜΕ, τα ονομαστικά επιτόκια διατηρούνται στο 0% και δεν μπορούν να μειωθούν περαιτέρω. Η κατάσταση αυτή σχετίζεται με την παγίδα ρευστότητας, στην οποία η αύξηση του χρήματος στην αγορά δε μεταφράζεται σε μεταβολές του επιπέδου τιμών.

## Νομισματικές Πολιτικές
Σε κατάσταση ΠΜΕ είναι αμφιλεγόμενη η αποτελεσματικότητα των παραδοσιακών νομισματικών πολιτικών. Οικονομόλογοι όπως οι Paul Krugman,Gauti Eggertsson και Michael Woodford αντιτίθενται στην αποτελεσματικότητα τους, και στηρίζουν την εφαρμογή μη-παραδοσιακών νομισματικών πολιτικών. Αντίθετα ο Milton Friedmanστηρίζει πως η χρηματική βάση μπορεί να αυξηθεί ακόμα και όταν δεν υπάρχει επιτόκιο δανεισμού, με την αγορά ομολόγων.

## Παραπομπές

Κατηγορία:Μακροοικονομική
Κατηγορία:Νομισματική πολιτική
Κατηγορία:Πληθωρισμός
Νομισματική πολιτική

Η νομισματική πολιτική είναι η διαδικασία με την οποία η νομισματική αρχή μιας οικονομικής περιοχής (π.χ. Ευρωπαϊκή Κεντρική Τράπεζα(ΕΚΤ), Τράπεζα της Ελλάδος) εξασφαλίζει τη διατήρηση της σταθερότητας των τιμών και της συναλλαγματικής ισοτιμίας. Επίσημοι στόχοι της αποτελούν και η οικονομική ανάπτυξη και χαμηλή ανεργία.

Σύμφωνα με την ΕΚΤ, σταθερότητα τιμών υπάρχει όταν ο ρυθμός πληθωρισμού είναι μικρότερος του 2%.

Η νομισματική πολιτική μπορεί να είναι επεκτατική ή περιοριστική. Στην επεκτατική πολιτική αυξάνεται η ποσότητα του χρήματος στην αγορά, ενθαρρύνοντας την οικονομική ανάπτυξη. Περιοριστική είναι η πολιτική που μειώνει την ποσότητα χρήματος στην αγορά.

## Εργαλεία/ Τρόποι άσκησης
Παραδοσιακά η Κεντρική Τράπεζα, έχει τρία εργαλεία εφαρμογής της νομισματικής πολιτικής:
# Πράξεις ανοικτής αγοράς
# Πάγιες διευκολύνσεις
# Ρύθμιση του ποσού των υποχρεωτικών ελάχιστων αποθεματικών 
Αυτά τα μέσα άσκησης αποσκοπούν στον επηρεασμό των επιτοκίων και τη διαχείριση της ρευστότητας.

Μη παραδοσιακά, συνήθως σε κατάσταση μηδενικών επιτοκίων, χρησιμοποιούνται:
* ποσοτική χαλάρωση
* Ενδείξεις για τη μελλοντική κατεύθυνση της πολιτικής
* , για τη δημιουργία θέσεων εργασίας

## Σχετικοί Σύνδεσμοι
* Έκθεση Νομισματικής Πολιτικής, Τράπεζα της Ελλάδος
* Επίσημη σελίδα της Ευρωπαϊκής Κεντρικής Τράπεζας
* Επίσημη σελίδα της Κεντρικής Τράπεζας της Κύπρου

## Παραπομπές

Κατηγορία:Μακροοικονομική

Κατηγορία:Πληθωρισμός
Αντόνια φαν Άκεν

Η **Αντόνια "Αντόνιε" Μαρία φαν Άκεν** (*[[λατινικό αλφάβητο]] : Anthonia "Anthonie" Maria Van Aken*) (21 Οκτωβρίου 1876 - 25 Αυγούστου 1966) ήταν Ολλανδή πρωταθλήτρια και προπονήτρια της αντισφαίρισης. Ήταν αντισφαιρίστρια του συλλόγου *HLTC Leimonias*. Αδελφή της ήταν η επίσης πρωταθλήτρια στην αντισφαίριση Ζους φαν Άκεν.

Ήταν πρωταθλήτρια Ολλανδίας στο απλό το 1900, 1901 και το 1902, στο διπλό γυναικών το 1900, 1901 με συμπαίκτρια την Μάντζι βαν Λένεπ, και το  1902 με συμπαίκτρια την Ζους φαν Άκεν, και στο μεικτό το 1901 και το 1902 με συμπαίκτη τον Λεονάρντους Τριπ . Θεωρούνταν από τις καλύτερες γυναίκες αντισφαιρίστριες στην Ολλανδία την εποχή της μαζί με την Μπέτι φαν Άκεν.

Ήταν και προπονήτρια της αντισφαίρισης σε μικρά παιδιά στον σύλλογο της, χρησιμοποιούσε το ψευδώνυμο "ΑΝ thonie" επειδή δεν αναγνωριζόταν η αξίας της από τις εφημερίδες της εποχής, η αντισφαίριση τότε ήταν το μόνο άθλημα που μπορούσε να ασχοληθεί μία γυναίκα. Αντιμετώπισε πρόβλημα με την οικογένεια της λόγω της ενασχολήση της με την αντισφαίριση, ο πατέρας της ντρεπόταν όταν διάβασε το όνομα της κόρης του στην εφημερίδα μετά τη νίκη στο ολλανδικό πρωτάθλημα το 1900, ήταν και αυτός ένας λόγος που χρησιμοποιούσε ψευδώνυμο όπως αναφέρεται.

## Παραπομπές

Κατηγορία:Ολλανδές αθλήτριες της αντισφαίρισης
Κατηγορία:Ολλανδοί προπονητές της αντισφαίρισης
Ίνγκολφ του Ρόσενμπορκ

Ο **Ίνγκολφ**, δανικά Ingolf (γενν. 17 Φεβρουαρίου 1940) από τον Οίκο του Γκλύξμπουργκ ήταν πρίγκιπας της Δανίας και, μετά το γάμο του, κόμης του Ρόσενμπορκ.

## Βιογραφία
Είναι ο πρωτότοκος γιος του Κνουτ πρίγκιπα της Δανίας και της Καρολίνας-Ματθίδης, κόρης του Χάραλντ πρίγκιπα της Δανίας.

Είναι ανιψιός του Φρειδερίκου Θ΄ και εξάδελφος της Μαργαρίτας Β΄ βασιλέων της Δανίας. Ο πατέρας του ήταν διάδοχος της Δανίας και ο Ίνγκολφ θα τον διαδεχόταν. Αλλά το 1953 ο Φρειδερίκος Θ΄ τροποποίησε την Πράξη της διαδοχής, επιτρέποντας και σε θήλεα τέκνα τη διαδοχή, έτσι ο Κνουτ και ο Ίνγκολφ δεν θα γινόταν βασιλείς. Το 1968 έκανε γάμο χωρίς τη βασιλική συγκατάθεση και έτσι έχασε τον τίτλο του πρίγκιπα της Δανίας και έλαβε τον τίτλο του κόμη του Ρόσενμπορκ. Τρία έτη μετά και ο αδελφός του Χριστιανός νυμφεύτηκε χωρίς τη βασιλική έγκριση.

Ο Ίνγκολφ είναι εξάδελφος της Άννας-Μαρίας πριγκίπισσας της Δανίας και έγινε κουμπάρος στον γάμο της με τον Κωνσταντίνο Β΄ της Ελλάδας. Με τον Κωνσταντίνο Β΄ είναι 3ος εξάδελφος.

## Οικογένεια
Νυμφεύτηκε μοργανατικά πρώτα το 1968 την Ίνγκε Τέρνεϋ, που όμως απεβίωσε το 1996. Ο Ίνγκολφ το 1998 έκανε δεύτερο γάμο με την Σούσιε Χγιόρεϋ. Δεν απέκτησε απογόνους από τους γάμους του.

## Πρόγονοι

## Παραπομπές


## Εξωτερικοί σύνδεσμοι
* Royal House of Denmark
* Count Ingolf: How do we know him? (in Danish) Photoessay by BT tabloid Magazine

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Κνουτ της Δανίας

Ο **Κνουτ** (δαν. *Knud*, εξελληνισμένα *Κνούτος*, 27 Ιουλίου 1900 - 14 Ιουνίου 1976) του Οίκου του Γκλύξμπουργκ ήταν πρίγκιπας της Δανίας.

## Βιογραφία
Ο *Κνουτ Χριστιανός Φρειδερίκος Μιχαήλ* ήταν ο δευτερότοκος γιος του Χριστιανού Ι΄ της Δανίας και της Αλεξανδρινής, κόρης του Φρειδερίκου Φραγκίσκου Β΄ του Μεκλεμβούργου-Σβερίν.

Γεννήθηκε στο Ανάκτορο Σόργκενφρι του Κόνγκενς Λύνγκμπυ, βόρεια της Κοπεγχάγης, κατά τη βασιλεία του προπάππου του, Χριστιανού Ι΄ της Δανίας. Ένα έτος μεγαλύτερος ήταν ο αδελφός του, Φρειδερίκος. Το 1906 τον Χριστιανό Ι΄ διαδέχθηκε ο Φρειδερίκος Η΄ και έξι έτη μετά ο Χριστιανός Ι΄.

Κατά τη συνήθεια της εποχής για τους πρίγκιπες, ο Κνουτ ξεκίνησε στρατιωτική εκπαίδευση και εισήλθε στο Ναυτικό Κολλέγιο. Το 1933 νυμφεύτηκε την Καρολίνα Ματθίλδη της Δανίας στο Ανάκτορο Φρένσμποργκ. Τον Χριστιανό Ι΄ το 1947 διαδέχθηκε ο αδελφός του Κνουτ ως *Φρειδερίκος Θ΄*, ο οποίος δεν είχε άρρενες απογόνους, έτσι ο Κνουτ έγινε διάδοχος της Δανίας, σύμφωνα με την αρχή της αρρενογονίας της Πράξης Διαδοχής της Δανίας. Ο Φρειδερίκος Θ΄ είχε τρεις κόρες και το 1953 τροποποίησε την Πράξη Διαδοχής: όρισε τα άρρενα τέκνα (αν υπάρχουν) να προηγούνται από τα θήλεα, που ακολουθούν στη διαδοχή και δεν εξαιρούνται πια. Έτσι ο Κνουτ έγινε 4ος στη διαδοχή. Πράγματι, το 1972 το Φρειδερίκο Θ΄ διαδέχθηκε η πρωτότοκη κόρη του, Μαργαρίτα. 

Το 1976 απεβίωσε ο Κνουτ σε ηλικία 75 ετών στο Γκέντολφτε και τάφηκε στον Καθεδρικό του Ρόσκιλε· το 1995 απεβίωσε και η σύζυγός του. Ο Κνουτ ήταν προστάτης του *Ιδρύματος για τη Μελέτη και Ανακούφιση του [[Σλέσβιχ|Νοτίου Σλέσβιχ]]*· το Νότιο Σλέσβιχ ήταν ο τόπος καταγωγής του κλάδου του Γκλύξμπουργκ. Ήταν προστάτης της αποστολής Μέρκεφιορτ, που το 1938-39 εξερεύνησε τη Βόρειο Γροιλανδία και ονόμασαν ένα όρος *Άλπεις της Καρολίνας Ματθίλδης* προς τιμήν της συζύγου του. Το 1953 μία Εστία Φοιτητών στην Κοπεγχάγη ονομάστηκε *Διαδόχου Κνουτ*. 

## Οικογένεια
Νυμφεύτηκε το 1933 την εξαδέλφη του, Καρολίνα Ματθίλδη των Γκλύξμπουργκ, κόρη του Χαράλδου  της Δανίας (αδελφού του πατέρα του), και είχε τρία τέκνα:
* Ελισάβετ (γενν. 1935).
* Ίνγκολφ (γενν. 1940). Έπειτα από τον γάμο του χωρίς τη βασιλική συγκατάθεση, έχασε τον τίτλο τού πρίγκιπα και έγινε *κόμης του Ρόσενμποργκ*.
* Χριστιανός (1942 - 2013). Έπειτα από τον γάμο του χωρίς τη βασιλική συγκατάθεση, έχασε τον τίτλο τού πρίγκιπα και έγινε *κόμης του Ρόσενμποργκ*.

## Αναφορές σε Πηγές


## Εξωτερικοί σύνδεσμοι
* 
* Prince Knud  at the website of the Royal Danish Collection at Amalienborg Palace

Κατηγορία:Οίκος του Γκλύξμπουργκ
Κατηγορία:Διάδοχοι της Δανίας
Κατηγορία:Πρίγκιπες της Δανίας
Μενς Ντρος-Σάντερς

Η **Μενς Ντρος-Σάντερς** (*[[λατινικό αλφάβητο]] Mence Dros-Canters*) (5 Μαρτίου 1900 - 14 Αυγούστου 1934) ήταν Ολλανδή πρωταθλήτρια της αντισφαίρισης, του Χόκεϊ σε χόρτο, και της αντιπτέρισης. 

## Αθλητική σταδιοδρομία
### Αντισφαίριση
Ήταν πρωταθλήτρια Ολλανδίας έξι φορές στο απλό μεταξύ 1927 και 1933, και στο μεικτό το 1930.. Μεταξύ 1925 και 1931 συμμετείχε σε πέντε πρωταθλήματα του Γουίμπλεντον. Το καλύτερο αποτέλεσμα της ήταν στο απλό όπου έφτασε στον τέταρτο γύρο το 1930, χάνοντας από την έπειτα νικήτρια του τουρνουά και Νο1 στον κόσμο Έλεν Γουίλς Μούντι. Επίσης, το 1930 έφτασε στον τρίτο γύρο του διπλού και στον στον τρίτο γύρο στο μεικτό με συμπαίκτη τον Χέντρικ Τιμέρ το 1928 και το 1930.

Συμμετείχε στο γαλλικό πρωτάθλημα τρεις φορές. Έφτασε στον δεύτερο γύρο στο απλό στο πρωτάθλημα του 1928. Το 1932 και 1933 έχασε στον πρώτο γύρο  του απλού. Με την Madzy Rollin Couquerque έφτασε στον προημιτελικό της διοργάνωσης του διπλού το 1932.

### Χόκεϊ
Κατά τους χειμερινούς μήνες, έπαιξε χόκεϊ στον σύλλογο  *HOC* (HHV-ODIS Combinatie) στη Χάγη. Με τον σύλλογο της ήταν πρωταθλήτρια Ολλανδίας μεταξύ 1921 και 1935. Επίσης αγωνίστηκε 12 φορές για την ολλανδική εθνική ομάδα.

### Αντιπτέριση
Το 1932 ήταν πρωταθλήτρια Ολλανδίας μπάντμιντον στο απλό, το διπλό και το μεικτό.

## Προσωπική ζωή
Παντρεύτηκε τον επιχειρηματία Άντριαν Ντρος jr. στις 17 Μαρτίου 1931 και έζησε στο Λάιντεν. Αρρώστησε βαριά στο τέλος του 1933 και πέθανε στις 14 Αυγούστου 1934 στην ηλικία των 34 ετών.

## Παραπομπές


Κατηγορία:Ολλανδές αθλήτριες της αντισφαίρισης
Κατηγορία:Ολλανδοί αθλητές της αντιπτέρισης
Κατηγορία:Ολλανδοί αθλητές του χόκεϊ επί χόρτου
Κατηγορία:Αθλητές της αντιπτέρισης
Χριστιανός του Ρόσενμπορκ

O **Χριστιανός**, δανικά Christian (22 Οκτωβρίου 1942 - 21 Μαΐου 2013) από τον Οίκο του Γκλύξμπουργκ ήταν πρίγκιπας της Δανίας και, μετά το γάμο του, κόμης του Ρόσενμπορκ.

## Βιογραφία
Ήταν ο δευτερότοκος γιος του Κνουτ πρίγκιπα της Δανίας και της Κρολίνας-Μαθίλδης, κόρης του Χάραλντ πρίγκιπα της Δανίας.

Ο Χριστιανός-Φρειδερίκος-Φραγκίσκος-Κνουτ-Χάραλτ-Κάρολος-Όλουφ-Γουσταύος-Γεώργιος-Έρικ γεννήθηκε στο ανάκτορο Σόργκενφρι του Λύνγκμπυ-Τάαρμπεκ, βόρεια της Κοπεγχάγης.

Ήταν ανιψιός του Φρειδερίκου Θ΄ και εξάδελφος της Μαργαρίτα Β΄ βασιλέων της Δανίας. Επίσης εξάδελφος της Άννας-Μαρίας και 3ος εξάδελφος του συζύγου της Κωνσταντίνου Β΄ της Ελλάδας. Ο πατέρας του ήταν διάδοχος της Δανίας και θα γινόταν και ο μεγαλύτερος αδελφός του Ίνγκολφ, τον οποίο ως άτεκνο θα διαδεχόταν ο Χριστιανός. Όμως το 1953 ο Φρειδερίκος Θ΄ τροποιποίησε την Πράξη Διαδοχής της Δανίας, επιτρέποντας και σε θήλεα τέκνα την διαδοχή, έτσι ο Κνουτ και ο Ίνγκολφ δεν βασίλευσαν, ούτε ο Χριστιανός έγινε διάδοχος.

Ο αδελφός του Ίνγκολφ είχε νυμφευτεί το 1968 χωρίς τη βασιλική συγκατάθεση, έτσι έχασε τον τίτλο του πρίγκιπα της Δανίας και έγινε κόμης του Ρόσενμπορκ. Τρία έτη μετά ο Χριστιανός επίσης νυμφεύτηκε χωρίς τη βασιλική έγκριση, έπαυσε να είναι πρίγκιπας της Δανίας και έλαβε τον τίτλο του κόμη του Ρόσενμπορκ.

## Οικογένεια
Νυμφεύτηκε το 1971 μοργανατικά την Άννα-Ντόρτε Μάλτοφτ-Νήλσεν, κόρη του Βίλλυ-Έντγκαρ-Βίλχελμ Μάλτοφτ-Νήλσεν και είχε τέκνα:
* Ιωσηφίνα γενν. 1972, παντρεύτηκε τον Τόμας-Κρίστιαν Σμίτ.
* Καμίλλα γενν. 1972, παντρεύτηκε τον Μίκαελ Ροζάνες.
* Φεοντόρα γενν. 1975, παντρεύτηκε πρώτα τον Έρικ-Χερβέ-Πατρίς Πάαττε και μετά τον Μόρτεν Ρέννοβ.

## Πρόγονοι

## Παραπομπές


## Αναφορές σε πηγές
* Kongehuset – Artikel Archived 18 June 2007 at the Wayback Machine.
* Grevinde Anne Dorte af Rosenborg er død (in Danish)
* Billed-Bladet, (Interview with Count Christian of Rosenborg), 1985, Danish

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας